પાકિસ્તાન સંસદે શુક્રવારે હિંદુ મેરેઝ બિલ 2017ને મંજૂર કર્યો છે. આ બિલને પસાર કરતા જ પાકિસ્તાનમાં રહેતા તમામ હિંદુઓને પહેલી વાર પોતાનો વ્યક્તિગત કાયદો મળ્યો છે. આ બિલને 26 સપ્ટેમ્બર 2016ના રોજ રાષ્ટ્રીય સભામાં મંજૂરી મળી હતી. આ બિલના પસાર થતા જ હવે પંજાબ, બલૂચિસ્તાન જેવી જગ્યાએ રહેતા હિંદૂઓને પોતાના લગ્નને રજિસ્ટર કરાવવાનો અધિકાર મળશે. સિંધ પ્રાંતમાં પહેલા જ હિંદુ મેરેઝ બિલ પસાર થઇ ચૂક્યું છે. પાકના અખબાર ડોન જે મુજબ જાણકારી આપી તે મુજબ આ બિલને સદનમાં મંત્રી જાહિદ હામિદે રજૂ કર્યું હતું. અને કોઇ પણ વિરોધ વગર બહુમત સાથે તેને મંજૂર કરવામાં આવ્યું છે.